

**OPĆINSKO VIJEĆE**

KLASA:021-05/21-01/05

URBROJ:2170-03-21-01-1

Z A P I S N I K

sa II. sjednice

Općinskog vijeća Općine Čavle

održane 22.srpnja 2021.godine

Sjednica se održava u prostorijama Općine Čavle – OPĆINSKA VIJEĆNICA, sa početkom u 19,00 sati, a predsjeda joj predsjednik Općinskog vijeća Norbert Mavrinac.

**Prisutni:NORBERT MAVRINAC, SANDRA MOHORIĆ, STANISLAVA BUŠLJETA, ALJOŠA ŽEŽELIĆ, MIRKO VUKELIĆ, ALEN KNEŽEVIĆ, GORAN MAVRINAC, MARKO SOBOTINČIĆ, DENIS ČARGONJA, STANISLAV ŽEŽELIĆ, MILAN MILARDOVIĆ,Ivana Cvitan Polić, te direktor KD ČAVLE Dario Švrljuga.**

Predsjedatelj utvrđuje da sjednici prisustvuje 11 vijećnika.

U nastavku čita prijedlog dnevnog reda te utvrđuje da je jednoglasno usvojen slijedeći

D N E V N I R E D:

1.Izvješće Mandatnog povjerenstva

2.Imenovanje člana Mandatnog povjerenstva

3.Usvajanje Zapisnika sa Konstituirajuće sjednice Općinskog vijeća

4.Izvješće o radu Komunalnog društva Čavle d.o.o.

5.Donošenje odluke o davanju suglasnosti na sklapanje izvansudske nagodbe

6.Donošenje odluke o izmjeni i dopuni Odluke o raspoređivanju sredstava za rad političkih stranaka u sazivu Općinskog vijeća Općine Čavle za 2021.godinu

7.Donošenje odluke o oslobađanju od plaćanja komunalnog doprinosa

8.Donošenje odluke o davanju suglasnosti na potpisivanje bjanko zadužnice

9.Donošenje Pravilnika o kriterijima za ocjenjivanje službenika i namještenika

10.Donošenje odluke o I. izmjenama i dopunama Odluke o ustrojstvu i djelokrugu rada općinske uprave Općine Čavle

11.Donošenje odluke o I.izmjenama i dopunama Odluke o koeficijentima za obračun plaće službenika i namještenika

12.Donošenje Odluke o javnim priznanjima

**Točka 1.**

**Izvješće Mandatnog povjerenstva**

Predsjednik Mandatnog povjerenstva u uvodnom izlaganju upoznaje prisutne da je izabrana vijećnica Petra Šuljić pismenim putem obavijestila predsjednika Općinskog vijeća i Mandatno povjerenstvo da svoj mandat stavlja u mirovanje.

U nastavku čita očitovanje koalicije stranaka da umjesto vijećnice Petre Šuljić će mandat obnašati MARKO ŽUVIĆ.

Predsjedatelj u nastavku poziva Marka Žuvića da da svečanu prisegu nakon čega istu i potpisuje te predsjedatelj utvrđuje da ovim činom započinje mandat vijećniku MARKU ŽUVIĆU u Općinskom vijeću Općine Čavle pa sada sjednici prisustvuje 12 vijećnika.

**Točka 2.**

**Imenovanje člana Mandatnog povjerenstva**

Predsjedatelj u uvodnom izlaganju upoznaje prisutne s prijedlogom za imenovanje člana Mandatnog povjerenstva koji će obnašati tu dužnost umjesto dosadašnje članice Petre Šuljić koja je svoj mandat stavila u mirovanje.

Za novog člana Mandatnog povjerenstva predlaže se Mirko Vukelić.

Takav prijedlog predsjedatelj daje na usvajanje, a po izvršenom glasovanju dizanjem ruku, utvrđuje da je jednoglasno donijeta slijedeća

**O D L U K A**

**Za člana Mandatnog povjerenstva imenuje se MIRKO VUKELIĆ.**

**Točka 3.**

**Usvajanje Zapisnika sa Konstituirajuće sjednice Općinskog vijeća**

Prijedlog Zapisnika vijećnicima je dostavljen uz materijal za sjednicu i u privitku je Zapisnika.

Obzirom da se nitko nije prijavio za raspravu, predsjedatelj daje prijedlog na usvajanje.

Po izvršenom glasovanju, dizanjem ruku, predsjedatelj utvrđuje da je jednoglasno donijeta slijedeća

**O D L U K A**

**Usvaja se Zapisnik sa Konstituirajuće sjednice Općinskog vijeća Općine Čavle.**

**Točka 4.**

**Izvješće o radu Komunalnog društva Čavle d.o.o.**

Izvješće je vijećnicima dostavljeno uz materijal za ovu sjednicu i u privitku je Zapisnika.

Uvodno dopunsko obrazloženje daje općinska načelnica i direktor KD ČAVLE d.o.o..

U nastavku , predsjedatelj otvara raspravu za koju su se prijavili: STANISLAV ŽEŽELIĆ, DENIS ČARGONJA, GORAN MAVRINAC, MIRKO VUKELIĆ, MARKO SOBOTINČIĆ, ALJOŠA ŽEŽELIĆ, SANDRA MOHORIĆ.

Po iznijetom, predsjedatelj daje izvješće na usvajanje.

Temeljem izvršenog glasovanja dizanjem ruku, predsjedatelj utvrđuje da je jednoglasno donijeta slijedeća

**O D L U K A**

**Prihvaća se Izvješće o radu Komunalnog društva Čavle d.o.o.**

**Točka 5.**

**Donošenje odluke o davanju suglasnosti na sklapanje izvansudske nagodbe**

Predsjedatelj u uvodnom izlaganju napominje da je vijećnicima uz materijal za ovu sjednicu dostavljen i prijedlog za potpisivanje nagodbe sa RH o priznavanju prava vlasništva na nekretninama.

U nastavku otvara raspravu za koju su se prijavili: MARKO ŽUVIĆ, GORAN MAVRINAC, MIRKO VUKELIĆ, MARKO SOBOTINČIĆ.

Po provedenoj raspravi, predsjedatelj daje prijedlog na usvajanje.

Temeljem izvršenog glasovanja, dizanjem ruku, predsjedatelj utvrđuje da je većinom glasova (11 ZA, 1 PROTIV), donijeta slijedeća

**O D L U K A**

**Daje se suglasnost na sklapanje izvansudske nagodbe o priznavanju prava vlasništva na nekretninama k.č. 1807/79 i 1807/82, upisane u z.k.ul. 3976, k.o Cernik-Čavle.**

**Točka 6.**

**Donošenje odluke o izmjeni i dopuni Odluke o raspoređivanju sredstava**

**za rad političkih stranaka u sazivu Općinskog vijeća Općine Čavle za 2021.godinu**

Uvodno obrazloženje daje općinska načelnica.

Prijedlog Odluke vijećnicima je dostavljen uz materijal za sjednicu i u privitku je Zapisnika.

U nastavku, predsjedatelj otvara raspravu za koju se je prijavila: SANDRA MOHORIĆ.

Po provedenoj raspravi, predsjedatelj daje prijedlog na usvajanje.

Temeljem izvršenog glasovanja, dizanjem ruku, predsjedatelj utvrđuje da je jednoglasno donijeta slijedeća

**O D L U K A**

**Donosi se odluka o izmjeni i dopunu Odluke o raspoređivanju sredstava za rad političkih stranaka u sazivu Općinskog vijeća Općine Čavle za 2021.godinu.**

**Točka 7.**

**Donošenje odluke o oslobađanju od plaćanja komunalnog doprinosa**

Prijedlog Odluke vijećnicima je dostavljen uz materijal za ovu sjednicu i u privitku je Zapisnika.

Uvodno dopunsko obrazloženje daje općinska načelnica.

U nastavku, predsjedatelj otvara raspravu za koju su se prijavili: GORAN MAVRINAC, MIRKO VUKELIĆ, SANDRA MOHORIĆ.

Po provedenoj raspravi, predsjedatelj daje prijedlog Odluke na usvajanje.

Temeljem izvršenog glasovanja, dizanjem ruku, predsjedatelj utvrđuje da je većinom glasova (11 za, 1 suzdržan), donijeta slijedeća

**O D L U K A**

**Donosi se Odluke o potpunom oslobađanju KD Vodovod i kanalizacija d.o.o. Rijeka plaćanja komunalnog doprinosa za građenje građevine komunalne infrastrukture vodosprema VS Platak u iznosu od 203.880,00 kuna.**

**Točka 8.**

**Donošenje odluke o davanju suglasnosti na potpisivanje bjanko zadužnice**

Uvodno obrazloženje daje općinska načelnica.

Prijedlog Odluke vijećnicima je dostavljen uz materijal za sjednicu i u privitku je Zapisnika.

U nastavku predsjedatelj otvara raspravu za koju se je prijavio: MIRKO VUKELIĆ.

Po provedenoj raspravi, predsjedatelj daje prijedlog odluke na usvajanje.

Temeljem izvršenog glasovanja, dizanjem ruku, predsjedatelj utvrđuje da je većinom glasova : 11 ZA, 1 SUZDRŽAN, donijeta slijedeća

**O D L U K A**

**Općinsko vijeće Općine Čavle ovlašćuje općinsku načelnicu na potpisivanje bjanko zadužnice na iznos od 165.000,00 kuna kao instrument osiguranje Ugovora o sufinanciranju projekta Centar za pružanje pomoći starijim osobama**

**Točka 9.**

**Donošenje Pravilnika o kriterijima za ocjenjivanje službenika i namještenika**

Uvodno dopunsko obrazloženje daje pročelnica Upravnog odjela.

Prijedlog Pravilnika vijećnicima je dostavljen uz materijal za sjednicu i u privitku je Zapisnika.

U nastavku predsjedatelj otvara raspravu za koju se je prijavio: GORAN MAVRINAC.

Po provedenoj raspravi, predsjedatelj daje prijedlog na usvajanje.

Temeljem izvršenog glasovanja, dizanjem ruku, predsjedatelj utvrđuje da je JEDNOGLASNO donijeta slijedeća

**O D L U K A**

**Donosi se Pravilnik o kriterijima za ocjenjivanje službenika i namještenika.**

**Točka 10.**

**Donošenje odluke o I. izmjenama i dopunama Odluke o ustrojstvu i**

**djelokrugu rada općinske uprave Općine Čavle**

Uvodno dopunsko obrazloženje daje pročelnica Upravnog odjela.

Prijedlog Odluke vijećnicima je dostavljen uz materijal za sjednicu i u privitku je Zapisnika.

Obzirom da se nitko nije prijavio za raspravu, predsjedatelj daje prijedlog odluke na usvajanje.

Po izvršenom glasovanju, dizanjem ruku, predsjedatelj utvrđuje da je JEDNOGLASNO donijeta slijedeća

**O D L U K A**

**Donosi se Odluka o I. izmjenama i dopunama Odluke o ustrojstvu i djelokrugu rada općinske uprave Općine Čavle.**

**Točka 11.**

**Donošenje odluke o I.izmjenama i dopunama Odluke o koeficijentima**

**za obračun plaće službenika i namještenika**

Uvodno dopunsko obrazloženje daje pročelnica Upravnog odjela.

Prijedlog Odluke vijećnicima je dostavljen uz materijal za sjednicu i u privitku je Zapisnika.

Obzirom da se nitko nije prijavio za raspravu, predsjedatelj daje prijedlog odluke na usvajanje.

Po izvršenom glasovanju, dizanjem ruku, predsjedatelj utvrđuje da je JEDNOGLASNO donijeta slijedeća

**O D L U K A**

**Donosi se Odluka o I. izmjenama i dopunama Odluke o koeficijentima za obračun plaće službenika i namještenika Općine Čavle.**

**Točka 12.**

**Donošenje Odluke o javnim priznanjima**

Uvodno dopunsko obrazloženje daje općinska načelnica.

Prijedlozi odluke o dodjeli javnih priznanja općine Čavle, nagrada za životno djelo i godišnja nagrada kao i obrazloženja uz prijedloge vijećnicima su dostavljeni uz materijal za sjednicu i u privitku su Zapisnika.

U nastavku, predsjedatelj otvara raspravu za koju su se prijavili: STANISLAV ŽEŽELIĆ, GORAN MAVRINCI.

Po provedenoj raspravi, predsjedatelj daje prijedloge odluka na usvajanje.

Temeljem izvršenog glasovanja, dizanjem ruku, predsjedatelj utvrđuje da je JEDNOGLASNO donijeta slijedeća

**O D L U K A**

**1.Nagrada za životno djelo dodjeljuje se BISERKI FUĆAK za dugogodišnji doprinos razvoju kulture i očuvanja tradicijskih običaja koji programi su posebno značajni za razvoj Općine Čavle.**

**2.Godišnja nagrada Općine Čavle dodjeljuje se Udruzi umirovljenika za dugogodišnji doprinos u promicanju ljudskih prava i poduzimanja aktivnosti od interesa za poboljšanje životnih uvjeta umirovljenika koji su od posebnog značaja za Općinu Čavle.**

AKTUALNI SAT

**MIRKO VUKELIĆ:1.Da li će ove godine svi zainteresirani roditelji moći upisati svoju djecu i dječji vrtić?**

Ivana Cvitan Polić(odgovor):1.Jedan manji broj roditelja u ovom trenutku neće moći upisati svoje dijete u dječji vrtić , ali će se tijekom godine izvidjeti dodatne mogućnosti da se i njima to omogući.

**GORAN MAVRINAC:1.KD Čistoća d.o.o. krajem protekle godine smanjilo je sveukupni iznos komunalne naknade obzirom da je ugovorila povoljnije zbrinjavanje glomaznog otpada pa se smanjuje cijena koju za prikupljanje otpada plaćaju građani Rijeke i mještani riječkog prstena koji imaju sklopljen ugovor sa riječkim komunalnim poduzećem.**

**Nastavno na navedeno zbog čega Općina Čavle nije od prosinca protekle godine na ovamo smanjila sveukupni iznos komunalne naknade za mještane Općine Čavle?**

**2.KD Čistoća d.o.o. krajem svibnja mjeseca ove godine na adrese mještana dviju općina poslalo je OPOMENE za nepredani miješani komunalni otpad putem dodijeljenog spremnika što je izazvalo poprilično negodovanje mještana Grobnišćine. Kao dio obrazloženja navodi se da sukladno zakonskim propisima i Odluci o načinu pružanja javne usluge ukoliko dva mjeseca za redom niti jednom ne predamo stvoreni miješani komunalni otpad dužni smo platiti kaznu u iznosu od 1.000,00 kuna .U prijevodu, navedeni zakonski propisi i Odluke KD Čistoća nas tjeraju da ažurno proizvodimo otpad, u protivnom slijede sankcije. Plaćanjem paušala trebao bi biti namiren trošak pražnjenja spremnika sukladno volumenu spremnika u kojem je također zastupljena i stavka naknade za gradnju građevina za gospodarenjem komunalnim otpadom kao i ostale stavke sukladno važećem zakonu o gospodarenju komunalnim otpadom. Slijedom navedenog zanima me što ste konkretno učinili kao čelni ljudi predstavničke i izvršne vlasti u Općini Čavle da zaštitite mještane od ovakvih neutemeljenih odluka vaših kolega iz KD Čistoća?**

Ivana Cvitan Polić(odgovor):1.Vaše pitanje u odnosu na iznos obveza mještana po osnovi komunalne naknade nema nikakve veze sa cijenama usluga KD Čistoća.

2.Ukoliko mještani barem jednom mjesečno nemaju potrebe za pražnjenje spremnika postavlja se pitanje kamo takav otpad zbrinjavaju a ako je spremnik velikog volumena u odnosu na mjesečne potrebe isti se mogu i zamijeniti za manje. Što se tiče opomena i navedenog iznosa kazne mogu reći da nije zabilježen niti jedan slučaj da je do izvršenja kazne za sada i došlo.

**SANDRA MOHORIĆ:1.Kada mještani čije obiteljske kuće se nalaze uz trasu autoputa mogu očekivati postavljanje bukobrana i sa druge strane, te što se misli poduzeti u odnosu na sve veći smrad u dijelu naselja u ulici Dolnja cesta od neadekvatnog držanja životinja.**

Ivana Cvitan Polić(odgovor):1.To pitanje se provlači već duže vrijeme. Uputili smo više zahtjeva za rješenje tog problema, zahtijevali smo da se rješavanje izvede po etapama Cernik i Kosorci međutim dobili smo odgovor da se radi na rješenju cjelokupne trase autoputa. Što se tiče smrada naš komunalni redar je reagirao u okvirima svojih ovlasti a za daljnji postupak nije ovlašten niti može poduzimati konkretnija rješenja.

**ALJOŠA ŽEŽELIĆ:1.Da li se može dobiti informacija kakav je konačan epilog trovanja pasa?**

Ivana Cvitan Polić(odgovor):1.Obdukcijski nalaz od za to nadležne institucije pokazao je i utvrdio da pas nije uginuo uslijed trovanja.

**MARKO ŽUVIĆ:1.Da li će se ove godine obilježavati Dan Općine – Bartoja?**

Ivana Cvitan Polić(odgovor):1.Mi obavljamo pripreme u cilju da se obilježavanje Dana Općine provede a konačnu odluku ćemo donijete u skladu sa preporukama Stožera CZ u odnosu na epidemiološku situaciju.

**MARKO SOBOTINČIĆ:1.Vezano na pitanje vijećnika Aljoše Žeželića što se tiče trovanja pasa, mišljenja sam da bi se vijećnik Goran Mavrinac vezano na njegove tvrdnje izrečene putem javnih medija trebao ispričati nama vijećnicima.**

**2.Da li ima kakvih informacija vezano za postupak javne nabave za nastavak izgradnje kanalizacije na području Općine Čavle?**

Ivana Cvitan Polić(odgovor):2.Postupak je proveden a uslijedile su žalbe , isti je ponovljen i čeka se istek roka žalbe.

ZAVRŠENO U 20,30 SATI.

BILJEŽIO: PREDSJEDNIK:

Doris Miculinić Norbert Mavrinac